《和周记室游旧京诗》
隋代·孙万寿

大夫悯周庙，王子泣殷墟。自然心断绝，何关系惨舒。

仆本漳滨士，旧国亦沦胥。紫陌风尘起，青坛冠盖疏。

台留子建赋，宫落仲将书。谯周自题柱，商容谁表闾。

闻君怀古曲，同病亦涟如。方知周处叹，前后信非虚。

作者简介：孙万寿（？～608）字仙期，一字遐年，隋信都武强（今河北武强西南）人。生年不详，约卒于隋炀帝大业四年前后七年中，年五十二岁。祖宝，魏散骑常侍。父灵晖，齐国子博士。仁寿初，征拜豫章王长史，大业元年（605）转为齐王文学。当时诸王官属多被夷灭，万寿不自安，因谢病免。久之，授大理司直，卒于官，时年五十二。万寿著有文集十卷，已散佚，今存诗九首。